CELEX: 32021R0253
Language: hu
Date: 2021-02-17 00:00:00
Title: A Bizottság (EU) 2021/253 végrehajtási rendelete (2021. február 17.) a zimbabwei helyzetre tekintettel hozott korlátozó intézkedésekről szóló 314/2004/EK tanácsi rendelet módosításáról

2021.2.19.   
               
               
                  HU
               
               
                  Az Európai Unió Hivatalos Lapja
               
               
                  L 58/15
               
            
         A BIZOTTSÁG (EU) 2021/253 VÉGREHAJTÁSI RENDELETE
         (2021. február 17.)
         a zimbabwei helyzetre tekintettel hozott korlátozó intézkedésekről szóló 314/2004/EK tanácsi rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a zimbabwei helyzetre tekintettel hozott korlátozó intézkedésekről szóló, 2004. február 19-i 314/2004/EK tanácsi rendeletre (1) és különösen annak 11. cikke b) pontjára,
         mivel:
         
                     (1)
                  
                  
                     A 2011/101/KKBP tanácsi határozat (2) meghatározza azokat a személyeket és szervezeteket, akikre és amelyekre az említett határozat 4. és 5. cikke szerinti korlátozó intézkedések vonatkoznak.
                  
               
                     (2)
                  
                  
                     Az említett határozat végrehajtását az uniós szintű fellépés tekintetében a 314/2004/EK rendelet biztosítja. Konkrétan a 314/2004/EK rendelet III. melléklete felsorolja azon személyeket és szervezeteket, akikre és amelyekre a rendeletnek megfelelően a pénzeszközök és gazdasági erőforrások befagyasztása vonatkozik.
                  
               
                     (3)
                  
                  
                     A Tanács 2021. február 18-án elfogadta a (KKBP) 2021/258 határozatot (3), amely a korlátozó intézkedések hatálya alá tartozó személyek és szervezetek jegyzékében két személyre vonatkozóan módosította a bejegyzéseket, és egy személyt törölt e jegyzékből.
                  
               
                     (4)
                  
                  
                     A 314/2004/EK rendelet III. mellékletét ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            A 314/2004/EK rendelet III. melléklete az e rendelet mellékletében foglaltak szerint módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ez a rendelet a Szerződéseknek megfelelően teljes egészében kötelező, és közvetlenül alkalmazandó a tagállamokban.
         
         
            Kelt Brüsszelben, 2021. február 17-én.
            
               
                  a Bizottság részéről,
               
               
                  az elnök nevében,
               
               
                  a főigazgató
               
               
                  a Pénzügyi Stabilitás, a Pénzügyi Szolgáltatások és a Tőkepiaci Unió Főigazgatósága
               
            
         
         
            (1)  HL L 55., 2004.2.24., 1. o.
         
         
            (2)  A Tanács 2011/101/KKBP határozata (2011. február 15.) a zimbabwei helyzetre tekintettel hozott korlátozó intézkedésekről (HL L 42., 2011.2.16., 6. o.).
         
            (3)  A Tanács (KKBP) 2021/258 határozata (2021. február 18.) a zimbabwei helyzetre tekintettel hozott korlátozó intézkedésekről szóló 2011/101/KKBP határozat módosításáról (lásd e Hivatalos Lap 51. oldalát).
      
      
         
            MELLÉKLET
            A 314/2004/EK tanácsi rendelet III. mellékletének I. szakasza a következőképpen módosul:
            
                        1.
                     
                     
                        Az alább felsorolt személyekre vonatkozó bejegyzések helyébe a következő bejegyzések lépnek:
                        
                                    
                                                „5.
                                             
                                             
                                                CHIWENGA, Constantine
                                             
                                          
                                 
                                    alelnök
                                    A Zimbabwei Védelmi Erők volt parancsnoka, nyugalmazott tábornok, szül.: 1956.8.25.;
                                    útlevélszám: AD000263;
                                    személyiigazolvány-szám: 63-327568M80;
                                 
                                 
                                    
                                       alelnök és a Zimbabwei Védelmi Erők volt parancsnoka. A közös műveleti parancsnokság tagja, része van az elnyomó állami politika kialakításában vagy irányításában. Katonák segítségét használta a gazdaságok kisajátításához. A 2008-as választások során ő volt a fő szervezője az elnökválasztás második fordulóját kísérő erőszaknak.”
                                 
                              
                                    
                                                „7.
                                             
                                             
                                                SIBANDA, Phillip Valerio (más néven: Valentine)
                                             
                                          
                                 
                                    A Zimbabwei Védelmi Erők parancsnoka
                                    A Zimbabwei Nemzeti Hadsereg volt parancsnoka, tábornok, szül.: 1956.8.25. vagy 1954.12.24.;
                                    személyiigazolvány-szám: 63-357671H26.
                                 
                                 
                                    A Zimbabwei Védelmi Erők parancsnoka és a Zimbabwei Nemzeti Hadsereg volt parancsnoka. Magas rangú katonatiszt kormányzati kapcsolatokkal; része van az elnyomó állami politika kialakításában vagy irányításában.”
                                 
                              
                  
                        2.
                     
                     
                        A következő bejegyzést el kell hagyni:
                        
                                    
                                                „6.
                                             
                                             
                                                Shiri, Perence (más néven: Bigboy) Samson Chikerema
                                             
                                          
                                 
                                    Vezérőrnagy (légierő),
                                    szül.: 1955.11.1.;
                                    személyiigazolvány-szám: 29-098876M18.
                                 
                                 
                                    Magas rangú katonatiszt; a ZANU–PF közös műveleti parancsnokság tagja; részes az elnyomó állami politika kialakításában vagy irányításában. Szerepe volt többek között a 2008-as választások során Nyugat-Mashonalandban és Chiadzwában elkövetett politikai erőszakban.”